ONS VERMOOR MENSE EN DIE AARDE OOK
Cape Town Quick Info
your Info-Wall website!
Goeiemore Leopold Scholtz, met verwysing na jou artikel, Vyf voor twaalf, dat ons die finale kanteling van aarde in onbeheerbare natuur-uiterstes in die gesig staar. En die gevolglike perkelose menslike paniek wat daarop sal volg. Dit is egter nie kort voor middernag nie, dit is kort voor die ontvouing van hel op aarde. Mens voel egter half moedeloos. Die magtigste leier in die wêreld het geen begrip van die implikasies van sy breindood-ontkenning van aardverwarming nie. Die Chinese ekonomiese reuse sien slegs die massas mense met middelklas behoeftes rondom hulle raak en wil steeds meer en meer steenkool-kragstasies bou dat die geld en die genot kan begin rol.
Ons het nie werklik meer tyd oor om oor kulturele en politiese voorkeure met oorloop egos te redekawel, of om met blote oogklappe aan rugby te kyk, toe te juig of te betreur nie. Ons durf nie langer ons klein-klein gekondisioneerde karretjie-speel genot verplaas in die aankoop van oorgroot voertuie met bakwerke wat ‘n gearriveerde ego moet weerspiëel, gasse van verkeerslig tot verkeerslig uitpomp om sodoende jou eie kinders, kleinkinders en almal wat nog moet kom te help doodmaak nie. Ons dogtertjies van eens wat groot gemaak was om ons materialistiese ingesteldhede na hoër en wyer genotsvlakke via blikblink winkelsentrums voort te sit, durf nie langer klakkeloos verderf saam te propageer nie, maar moet met heilige woede daaraan dink wat ons aan die kinders, die kleinkinders, die aarde doen.
Persoonlike gebare van morele verontwaardiging is wel belangrik, maar nou is dit tyd dat daar georganiseerd beplan, met gefokusde aksies, politiese en kortsigtige, patalogiese een-dimensionele vooruitsgang-ekonomiese gebruike aangevat moet word.
Ek weet werklik nie hoe in hierdie wêreld wat so vasgevang lê in simplistiese politiek, gierige materialisme ten alle koste, ‘n mensdom wie se morele waardes rustig in eie-huis-stroop bedryf word en leefwyses asof die lewensgevaar wat wesentlik vir almal dreig maar net nog ‘n versinsel is nie. Ons kan egter nie so passief bly aanstap na selfvernietiging nie. Nie as ons dink dat ons miskien dalk nog mense is, of vorentoe wil wees nie.
Leopold, mense met morele waardes sal nou in alle lande moet ophou om as draers van volwasse ID boekiekies gaskarretjies, vergassende fabrieke en bloot pop te bly speel. Dit sal noú moet stop. Maar hoe de dônner?
Wim van der Walt – Bellville
Verskoning. Eintlik het ek die antwoord…